# Ferdinande von Brackel

Ferdinande Maria Theresia von Brackel (Welda, 1835eko azaroaren 24a – Paderborn, 1905eko urtarrilaren 4a), E. Rudorf izengoitiaz ere ezaguna, alemaniar idazlea izan zen.

## Bizitza

Franz Ferdinand von Brackel eta Charlotte von Asbecken alaba, Ferdinande von Brackel Weldako gazteluan jaio zen. Aitona Franz Georg Ignaz von Brackel zuen, Bavariako diruzain eta kontseilari aulikoa, eta amona, berriz, Wilhelmine von Haxthausen, Weldako gazteluaren oinordekoa.
Haurra zela, osasun kaskarra zuen eta etxean ikasi zuen apaiz katoliko baten eskutik. Emanuel Geibel poeta eta antzerkigileak idazle izatera bultzatu zuen. Lehen eleberria 17 urterekin idatzi zuen. Bere neba Hugo von Brackel, 1870-1875 urteetan Paderborn barrutiko administratzailea izan zena, Plönera zigor gisa bidali zutenean, Ferdinande harekin bizitzera joan zen, ama hil ondoren. 1898an Weldako gaztelura itzuli zen.
Poesia, prosazko poemak eta eleberriak idatzi zituen, batez ere. Bere garaiko arazo sozialekiko interesa erakutsi zuen. Kulturkampfen aktiboki parte hartu zuen eliza katolikoaren alde. 1875ean Die Tochter des Kunstreiters eleberria argitaratu zuen Kölnischen Volkszeitung egunkarian, folletoi moduan, eta urte hartako udazkenean liburu moduan. 1907rako eleberri horrek 25 argitaraldi izan zituen eta bost hizkuntzatara itzulia izan zen.
Bere garaiko kritikariek «idazle katolikoetako talentu handienetakoa eta esanguratsuenetakoa» deitu zioten.
Ferdinande von Brackel 1905eko urtarrilaren 4an hil zen, eta Weldako hilerri berrian lurperatu zuten.

## Lanak

* Gedichte (1873)
* Heinrich Findelkind. Eine Erzählung für Volk und Jugend (1875)
* Die Tochter des Kunstreiters (1875)
* Nicht wie alle andern. Aus fernen Landen (1877)
* Daniella (1879)
* Am Heidstock (1881)
* Erinnerungen während dreier Sommermonate auf Reisen (1882)
* Prinzeß Ada (1883)
* Der Spinnlehrer von Carrara (1887)
* Vom alten Stamm (1889)
* Im Streit der Zeit (bi liburukitan, 1897)
* Novellen (1898)
* Eine Nähmamsell (1900)
* Chic! (1901)
* Mein Leben (1901)
* Wem gebührt die Palme?. Talisman (1905)
* Letzte Ernste (1905)
* Die Enterbten (hil ostekoa, 1906)
* Der Lenz und ich und du. Herzensinstinkte (hil ostekoa, 1910)
* Nora

## Erreferentziak

* ↑ (Alemanez) Festheft für Konrad Burdach, zum 70. Geburstag des gelehrten am 29. Mai 1929, Band 7; Band 15. C.C. Buchner (argitaratze data: 1908), 337 or. (Noiz kontsultatua: 2025-02-14).
* ↑ (Alemanez) Kneschke, Ernst Heinrich. (1860). Neues allgemeines Deutsches Adels-Lexicon. 2, 2-3 or. (Noiz kontsultatua: 2025-02-14).
* ↑ (Alemanez) Brinker-Gabler, Gisela; Ludwig, Karola; Wöffen, Angela. (1986). Lexikon deutschsprachiger Schriftstellerinnen 1800-1945. München, 42 or. ISBN 3-423-03282-0..
* ↑ (Alemanez) Die Literatur: Monatsschrift für Literaturfreunde. 10 Deutsche Verlags-Anstalt (argitaratze data: 1908), 440 or..
* ↑ (Alemanez) Schweizer Rundschau. 8 Benziger & Co (argitaratze data: 1908).
* ↑ (Alemanez) Hinrichsen, Adolf. (1891). Das literarische Deutschland. (2. argitaraldia) Leipzig, Berlin.
* ↑ (Alemanez) «Aus der Feder der Ferdinande» Kreis Höxter 2010-11-24 (Noiz kontsultatua: 2025-02-14).

## Kanpo estekak

* Datuak: Q1406060
* Multimedia: Ferdinande von Brackel / Q1406060